cyanic-selkie/wikianc huggingface dataset:
ফ্রেড ব্রুক্‌স
ফ্রেডরিক ফিলিপস ব্রুকস, জুনিয়র(জন্ম এপ্রিল ১৯, ১৯৩১) হলেন একজন মার্কিন সফটওয়্যার প্রকৌশলী এবং কম্পিউটার বিজ্ঞানী। ওএস/৩৬০ এর নির্মাণকাজের ব্যবস্থাপনা এবং পরবর্তিতে এসময়কার অভিজ্ঞতা মিথিক্যাল ম্যান-মনথ নামক তার সাড়া-জাগানো বইতে অকপটে তুলে ধরার জন্য বিখ্যাত হয়ে আছেন। ব্রুকস ১৯৯৯ সালে টুরিং পুরস্কার লাভ করেন।
শিক্ষাজীবন
ব্রুক্‌স ১৯৫৬ সালে হার্ভার্ড বিশ্ববিদ্যালয় থেকে ফলিত গণিতে ডক্টরেট ডিগ্রি অর্জন করেন।
আর্মেন নাজারিয়েন (জুডোকা)
আর্মেন নাজারিয়েন (Արմէն Նազարյան; জন্ম ২০শে জুন, ১৯৮২ হ্রাজদানে) একজন আর্মেনীয় জুডোকা।
গোয়ালিয়র লোকসভা কেন্দ্র
গোয়ালিয়র লোকসভা কেন্দ্রটি ভারতের মধ্য প্রদেশ রাজ্যর ২৯ টি লোকসভা কেন্দ্রের একটি।এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই নির্বাচনী অঞ্চলটি গোয়ালিয়ার জেলা এবং শিবপুরি জেলার কিছু অংশ নিয়ে গঠিত।
সাধারণ নির্বাচন, ২০১৯
২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির বেক নারায়ণ শেজওয়ালকর। তিনি এই নির্বাচনে মোট ৬,২৭,২৫০ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। ২০১৯ সালের সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৪,৮০,৪০৮ টি ভোট পায় এবং বহুজন সমাজ পার্টি ৬৬,৬১৩ টি বা ৬.৯৩ শতাংশ ভোট পায়।
সাধারণ নির্বাচন, ২০১৪
২০১৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির নরেন্দ্র সিং তোমার। তিনি এই নির্বাচনে মোট ৪,৪২,৭৯৬ টি বা ৪৪.৬৮ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। এই সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৪,১৩,০৯৭ টি বা ৪১.৬৮ শতাংশ ভোট পায় এবং বহুজন সমাজ পার্টি ৬৮,১৯৬ টি বা ৬.৮৮ শতাংশ ভোট পায়।
সাধারণ নির্বাচন, ২০০৯
২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির যশোধর রাজে সিন্ধিয়া। তিনি এই নির্বাচনে মোট ২,৫২,৩১৪ টি বা	৪৩.১৯ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২,২৫,৭২৩ টি বা ৩৮.৬৪ শতাংশ ভোট পায় এবং বহুজন সমাজ পার্টি ৭৬,৪৮১ টি বা ১৩.০৯ শতাংশ ভোট পায়।
সাধারণ নির্বাচন, ২০০৪
২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জাতীয় কংগ্রেস-এর রামসেবক সিং। তিনি এই নির্বাচনে ২৪৬৪৬৭ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জনতা পার্টি এবং জাতীয় সামন্ত দল। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস  ২১০,০৬৩ টি ভোট পায় এবং জাতীয় সামন্ত দল ৪০৬৩৯ টি ভোট পায়।
সিটি নুরহালিজা
দাতো 'শ্রী, বা মাঝেমধ্যে দাতিন শ্রী, সিটি নুরহালিজা বিনতে তারুদিন এসএসএপি, ডিআইএমপি, জেএসএম, এসএপি, পিএমপি, এএপি (জাভি: سيتي نورهاليزا بنت تارودين ; আইপিএ: ; জন্ম: ১১ জানুয়ারী ১৯৭৯) হচ্ছেন মালয়েশিয়ার একজন গায়িকা এবং ব্যবসায়ী। আজ পর্যন্ত, তিনি প্রায় ২০০ টির বেশি স্থানীয় ও আন্তর্জাতিক পুরস্কার জয়লাভ করেছেন। ১৯৯৫ সালে যখন তিনি জনপ্রিয় স্থানীয় গান গাওয়া প্রতিযোগিতা বিন্টাং এইচএমআই এ জয়লাভ করেন, তখন তিনি আনুষ্ঠানিকভাবে আত্মপ্রকাশ করেন। তার প্রথম একক "জেরত পেরিটিন" ১১ তম অনুগেরাহ জুরা লাগু এবং শ্রেষ্ঠ বল্লাদ শ্রেষ্ঠ অভিনেত্রী বিভাগে দুইটি পুরস্কার লাভ করেন। ২০০৫ সালে তার অ্যালবামটি মালয়েশিয়ায় ৮০০,০০০ এরও বেশি কপি বিক্রি করা হয়েছে। তার ক্যারিয়ারে তিনি মালয়েশিয়া, জাভানিজ, ইংরেজি, ম্যান্ডারিন, আরবি, উর্দু এবং জাপানী সহ একাধিক ভাষায় গান রেকর্ড করেছেন এবং গেয়েছেন।
তার কর্মজীবনে, সিটি নুরহালিজা মালয়েশিয়ায় এবং তার পরিবেষে অসংখ্য অভূতপূর্ব সংগীত আওয়ার্ড পেয়েছে: ৪২ টি আনুগেরাহ ইন্ডাস্ট্রি মুজিক, ২৫ টি আনুগেরাহ বিন্টাং পপুলার, ২৭ টি আনুগেরাহ প্ল্যানেট মুজিক, ২০ টি আনুগেরাহ জুরা লঙ্গু, ৪ টি এমটিভি এশিয়া পুরস্কার, ৩ টি ওয়ার্ল্ড মিউজিক পুরস্কার, ২ টি আনুঞ্জার সঙ্গীত ইন্দোনেশিয়া (ইন্দোনেশিয়া ন মিউজিক অ্যাওয়ার্ডস) জয়লাভ করেছেন। এবং একই সাথে তিনি মালয়েশিয়া বুক অফ রেকর্ডসে দুটি রেকর্ডে স্থান পেয়েছেন। ১৭ টি স্টুডিও অ্যালবামের সাথে সহযোগিতায়, সিটি নুরহালিজা মালয় আর্কিপেলাগো এবং নুসান্তারা অঞ্চলের সবচেয়ে জনপ্রিয় শিল্পীদের একজনে পরিন্ত হয়েছেন। তিনি ২০০১ সাল থেকে আঞ্চলিক দিক থেকে সর্বাধিক জনপ্রিয় শিল্পী হিসেবে ১০ বার মালয়েশিয়া, ইন্দোনেশিয়া এবং সিঙ্গাপুরের আনুগেরাহ প্ল্যানেটে তার অন্য সহকর্মী শিল্পীদেরকে পরাজিত করে জয়লাভ করেছেন। বর্তমানে, সিটি নুরহালিজা মালয়েশিয়ার সবচেয়ে ধনীদের মধ্যে একজন, সর্বাধিক প্রভাবশালী, সর্বাধিক পুরস্কারপ্রাপ্ত, সর্বাধিক এককভাবে প্রযোজিত গানের শিল্পী হিসেবে তালিকাভুক্ত। উদাহরণস্বরূপ তিনি মালয়েশিয়ার সেরা বিক্রিত অ্যালবামের শিল্পীদের একজন, ২০০১ সালে মালয়েশিয়ার মোট অ্যালবাম বিক্রির ১০ শতাংশ অ্যালবাম বিক্রির জন্য তার অবদান রয়েছে। আজ পর্যন্ত, তার অ্যালবাম বিক্রির রেকর্ড ৫ মিলিয়ন ছাড়িয়ে গেছে।
গহীনের গান
গহীনের গান ২০১৯ সালে মুক্তিপ্রাপ্ত বাংলাদেশি পূর্ণদৈর্ঘ্য চলচ্চিত্র। বাংলাঢোলের প্রযোজনায় পৌনে দুই ঘণ্টা ব্যাপ্তির সঙ্গীতধর্মী চলচ্চিত্রটির কাহিনি, চিত্রনাট্য, সংলাপ রচনা ও পরিচালনা করেছেন কথাসাহিত্যিক সাদাত হোসাইন। এই চলচ্চিত্রে একটি গুরুত্বপূর্ণ চরিত্রে অভিনয় করেছেন সংগীতশিল্পী আসিফ আকবর। এছাড়াও সৈয়দ হাসান ইমাম, তমা মির্জা, তানজিকা আমিন, আমান রেজা, কাজী আসিফ অভিনীত চরিত্রগুলিও সমান গুরুত্বের সাথে উপস্থাপিত হয়েছে। এই চলচ্চিত্রে একজন কন্ঠশিল্পী ও তার স্ত্রী'র সম্পর্কের টানাপড়েন-এর পাশাপাশি একজন বৃদ্ধ চিত্রশিল্পী ও তরুণীর জীবনের সমান্তরাল গল্প দেখাও হয়েছে।
গহীনের গান একইসাথে অনেকগুলি 'প্রথম'-এর সামষ্টিক চলচ্চিত্র। এটি বাংলাদেশে নির্মিত প্রথম সঙ্গীতধর্মী পূর্ণদৈর্ঘ্য চলচ্চিত্র; আসিফ আকবরের প্রথম অভিনীত চলচ্চিত্র; অভিনয় ছাড়াও আসিফ আকবর এই চলচ্চিত্রের সকল গানে কন্ঠ দিয়েছেন। ছোট পর্দার অভিনেত্রী তুলনা আল হারুনের প্রথম চলচ্চিত্র; সাদাত হোসাইনের প্রথম পূর্ণদৈর্ঘ্য চলচ্চিত্র পরিচালনা; বিদ্রোহী দীপনের প্রথম কোনো পূর্ণদৈর্ঘ্য চলচ্চিত্রে চিত্রগ্রহণ, লিয়ন রোজারিওর প্রথম পূর্ণদৈর্ঘ্য চলচ্চিত্র সম্পাদনা এবং বাংলাঢোল প্রতিষ্ঠানটির প্রথম পূর্ণদৈর্ঘ্য প্রযোজনা।
২০ ডিসেম্বর, ২০১৯-এ চলচ্চিত্রটি বাংলাদেশের ১৩টি প্রেক্ষাগৃহে সীমিত পরিসরে মুক্তি পায়। মুক্তির পর চলচ্চিত্রটির সঙ্গীত, সংলাপ, অভিনয়, চিত্রগ্রহণ ও পরিচালনা দর্শক ও সমালোচক দ্বারা প্রশংসিত হয়।
গল্পসূত্র
গহীনের গান শুরু হয় একজন কন্ঠশিল্পী (আসিফ) এবং তার সহধর্মিণী (তানজিকা) মধ্যকার টানাপড়েনের গল্প দিয়ে। সহধর্মিণীর অভিযোগ, তার ভালোবাসার মানুষটির কাছে তিনি আর প্রয়োজনীয় নন। কন্ঠশিল্পী তখন তার সহধর্মিণীকে নিজের 'প্রয়োজন' নয় 'প্রিয়জন' বলে আখ্যা দেন। তাকে বৃষ্টিভেজা আবহাওয়ায় বাসার বারান্দায় দাঁড়িয়ে দুজন ব্যক্তির জীবনের গল্প শোনান। একজন এই কণ্ঠশিল্পীর বাসার নিচে খোলা আকাশের নিচে বৃষ্টিতে ভিজতে থাকা বৃদ্ধ চিত্রশিল্পী (সৈয়দ হাসান ইমাম), আরেকজন হলেন ভিজতে থাকা বৃদ্ধকে দেখতে পেয়ে মাথার ওপর ছাতা এগিয়ে দেওয়া একজন তরুণী (তমা মির্জা)। তাদের জীবনের দুটি গল্প শোনানোর মাধ্যমে কন্ঠশিল্পী তার সহধর্মিণীকে, মানুষের জীবনে প্রিয়জনের অস্তিত্ব থাকার প্রয়োজনীয়তা বোঝানোর চেষ্টা করেন।
অভিনয় শিল্পী
• আসিফ আকবর - একজন গায়ক
• সৈয়দ হাসান ইমাম - চিত্র শিল্পী (বৃদ্ধ বয়স)
• তানজিকা আমিন - গায়কের স্ত্রী
• কাজী আসিফ রহমান - চিত্র শিল্পী ( তরুণ বয়স)
• তমা মির্জা
• তুলনা আল হারুন - চিত্রশিল্পীর স্ত্রী
• আরশ (শিশু শিল্পী) - চিত্রশিল্পীর পুত্র
• মুগ্ধতা মোর্শেদ (শিশু শিল্পী) - চিত্রশিল্পীর কন্যা
কলা কুশলী
গহীনের গান চলচ্চিত্রের মাধ্যমে বিদ্রোহী দীপনের পূর্ণদৈর্ঘ্য চলচ্চিত্রে চিত্রগ্রহণের অভিষেক ঘটে। একই সাথে লিয়ন রোজারিও এই চলচ্চিত্রের মাধমে প্রথম কোন পূর্ণদৈর্ঘ্য চলচ্চিত্র সম্পাদনা করেন  । প্রধান সহকারী পরিচালনা করেছেন মিনহাজ রহমান পিয়াস ও হৃদয় চৌধুরী এছাড়াও সহকারী পরিচালনায় আরো ছিলেন গোলাম রাব্বানী, জিকু বড়ুয়া, সাজ্জাদ হোসেন, প্লাবন হাসান ও সোহরাব মুন্সী। শব্দ সম্পাদনা করেছেন সাকিরুজ্জামান পাপ্পু। মেহাদী হাসান অর্ণব শিল্প নির্দেশনা দিয়েছেন। পোশাক পরিকল্পনা করেছেন জান্নাত মৌরী।
উন্নয়ন
২০১৭ হতে এই ছায়াচিত্রের নির্মাণ প্রক্রিয়া শুরু হয়। বাংলাঢোল ইতোপূর্বে কুমার বিশ্বজিৎ-এর ৮টি গান নিয়ে 'সারাংশে তুমি' শিরোনামে একটি স্বল্পদৈর্ঘ্য সঙ্গীতধর্মী চলচ্চিত্র প্রযোজনা করে। একই ভাবে আসিফ আকবরের জীবনী নিয়ে সাদাত হোসাইনকে দিয়ে একটি স্বল্পদৈর্ঘ্য প্রামাণ্যচিত্র নির্মাণ শুরু করে। প্রামাণ্যচিত্রের জন্য ৮টি গান নির্মাণ করা হয়। আসিফ আকবরের শৈশব, কৈশোর, তারকাজীবন, পরিবার-পরিজন, ক্রিকেটার হতে চাওয়া, প্রেম করে বিয়ে সহ ব্যক্তিগত জীবনের ৮০ শতাংশ চিত্রায়ণও করা হয়। পরবর্তীতে বাংলাঢোল প্রামাণ্যচিত্রের বদলে পূর্ণদৈর্ঘ্য চলচ্চিত্র প্রযোজনা করার জন্য সাদাত হোসাইনকে গানের মধ্যে যোগসুত্র রেখে কাহিনি, সংলাপ, চিত্রনাট্য প্রণয়ন ও পরিচালনার জন্য মনোনীত করে।
চিত্রগ্রহণ
১-৩ আগস্ট, ২০১৮ হতে আশুলিয়ার মমতাপল্লী ও ৮ সেপ্টেম্বর,২০১৮ হতে মোহাম্মদপুরে চলচ্চিত্রটির প্রথম ভাগের চিত্র গ্রহণ করা হয়।  প্রথম ভাগে আসিফ আকবর ও তানজিকা আমীনের অভিনীত চিত্র ধারণের কাজ করা হয়।  এসময় ৬টি গানের চিত্রায়ণ করা হয়। বসিলায় চিত্রগ্রহণ করতে যাওয়ার সময় তানজিকা, আসিফ, সাদাত ও বিদ্রোহী দীপন সড়ক দুর্ঘটনার কবলে পড়েছিলেন। তমা মির্জা ও আমান রেজা অভিনীত দৃশ্য ধারণের মাধ্যমে ৩১ অক্টোবর, ২০১৮-তে চিত্রগ্রহণ সম্পন্ন হয়। তমা ও আমান তিনটি গানের চিত্রায়নে অংশগ্রহণ করেন।  কাজী আসিফ ও তুলনা আল হারুনের অভিনীত দৃশ্য সমূহ গাজীপুরের শ্রীফলতলী জমিদার বাড়ীতে ধারণ করা হয়।[প্রচারণামূলক সাক্ষাৎকার ৬]  নভেম্বর, ২০১৯-এর প্রথম সপ্তাহে চলচ্চিত্রটি বাংলাদেশ চলচ্চিত্র সেন্সর বোর্ডে ছাড়পত্রের জন্য আবেদন করে এবং ৭ নভেম্বর, ২০১৯-এ চলচ্চিত্রটি বিনা কর্তনে ছাড়পত্র পায়।
সঙ্গীত
গহীনের গান একটি সঙ্গীত নির্ভর চলচ্চিত্র। চিত্রনাট্য অনুযায়ী ৯টি গান রয়েছে। চারটি গান প্রথমার্ধে, বাকি পাঁচটি দ্বিতীয়ার্ধে ব্যবহার করা হয়েছে। এই ৯টি গানের মধ্যে ৮টি গান চিত্রনাট্য তৈরীর পূর্বে ধারণ করা হয়; প্রাথমিক ৮টি গানের সুর ও সঙ্গীত পরিচালনা করেন জাহিদ হুসেইন তরুণ মুন্সী, যার ৬টি গানের গীতি লিখেছেন তরুণ মুন্সী নিজেই। ২টি গানের গীতি রচনা করেছেন রাজীব আহমেদ। চিত্রনাট্যের প্রয়োজনে আরো ১টি গানের গীতি লিখেন এই চলচ্চিত্রের পরিচালক সাদাত হোসাইন। ‘বন্ধু তোর খবর কি রে’ গানটির সুর করেছেন পল্লব স্যানাল ও সংগীত পরিচালনা করেছেন পার্থ মজুমদার। সবগুলি গান এককভাবে আসিফ আকবরের কণ্ঠে ধারণ করা হয়। এছাড়াও পৃথকভাবে আবহ সঙ্গীত আয়োজন করেছেন রেজাউল করিম লিমন।
অবমুক্তি
এই চলচ্চিত্রের গানগুলি ধারাবাহিকভাবে বাংলাঢোলের আনুষ্ঠানিক ইউটিউব চ্যানেল হতে অবমুক্ত করা হয়-
প্রচারণা
২৭ নভেম্বর,২০১৯-এ সংবাদ সম্মেলনের মাধ্যমে চলচ্চিত্রের কলাকুশলীদের সাথে পরিচয়, ট্রেইলার মুক্তি ও প্রেক্ষাগৃহে মুক্তির তারিখ ঘোষণা দেয়া হয়। প্রচারণা চালাতে কলাকুশলীদের নিয়ে সামাজিক মাধ্যমে সরাসরি ভক্তদের সাথে প্রশ্নোত্তর আয়োজন করা হয়, এছাড়াও অভিনয় শিল্পী ও পরিচালক টেলিভিশন চ্যানেল সমূহের বিভিন্ন অনুষ্ঠানে 'গহীনের গান' নিয়ে প্রচারণা চালান।[বহিঃসংযোগ দেখুন] ৬ ডিসেম্বর, ২০১৯ তারিখে ইন্ডিপেন্ডেন্ট টিভি'র 'ডেটলাইন ঢাকা' অনুষ্ঠানে চলচ্চিত্রটি ৩৫টি প্রেক্ষাগৃহে মুক্তির ঘোষণা দেয়া হয়। ১০ ডিসেম্বর, ২০১৯-এ আনুষ্ঠানিক পোস্টার প্রকাশ করা হয়। কলাকুশলীরা ঢাকার বিভিন্ন স্থানে পোস্টার প্রচার করেন।
বিভিন্ন মাধ্যমে মুক্তি
২০ ডিসেম্বর, ২০১৯-এ গহীনের গান বাংলাদেশের ১৩টি প্রেক্ষাগৃহে মুক্তি পায়।    আরটিভি তে ২০২০-এর ইদুল ফিতরে চলচ্চিত্রটি আনুষ্ঠানিকভাবে টেলিভিশনের দর্শকদের জন্য প্রচার হয়।
প্রচারণামূলক সাক্ষাৎকার ও প্রতিবেদন
•
• ফেসবুকে 'গহীনের গান' নিয়ে বাংলা টিভি'তে তুলনা আল হারুনের সাক্ষাৎকার
এন্তিসার আমের
শিক্ষা
আমের ১৯৭৭ সালে এল আব্বাসিয়া হাই স্কুল থেকে তার হাই স্কুল ডিপ্লোমা লাভ করেন। তিনি আইন-শামস বিশ্ববিদ্যালয়ের হিসাববিজ্ঞান বিভাগ হতে ব্যাচেলর অব কমার্স ডিগ্রী লাভ করেন।
পরিবার
আবদেল ফাত্তাহ এল-সিসির সামরিক একাডেমি থেকে স্নাতক সম্পূর্ণ হওয়ার পর ১৯৭৭ সালে আমের ও এল-সিসির বিয়ে হয়েছিল। তাদের তিন পুত্র এবং এক মেয়ে রয়েছে: মাহমুদ, মোস্তফা, হাসান ও আয়া।
৩০ই জুনে মিশরের সামরিক অভ্যুত্থানের পর মিশরের রাষ্ট্রপতি হিসেবে তার স্বামীর নিয়োগে আমের মিশরের মিশরের ফার্স্ট লেডি হন। ৩ জুলাই ২০১৩ থেকে ৭ জুন ২০১৪ পর্যন্ত পরিবর্তনকালীন সময়ে বিচারক অ্যাদলি মনসুরকে ভারপ্রাপ্ত রাষ্ট্রপতি হিসেবে নিয়োগ দেওয়া হয়। এরপর সিসি প্রেসিডেন্ট পদে জয়লাভ করেন এবং পরে ৮ই জুন ২০১৪-এ শপথ গ্রহণ করেন।
রিউইয়া নিশিও
রিউইয়া নিশিও (西尾 隆矢, Ryuya Nishio; জন্ম: ১৬ মে ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।
২০১৯ সালে, নিশিও জাপান অনূর্ধ্ব-১৮ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
রিউইয়া নিশিও ২০০১ সালের ১৬ই মে তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
নিশিও জাপান অনূর্ধ্ব-১৮ এবং জাপান অনূর্ধ্ব-১৯ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ৩ ম্যাচে অংশগ্রহণ করেছেন।
গ্রিম বোনদের খুন
গ্রিম বোনদের হত্যা একটি অমীমাংসিত দ্বৈত হত্যাকাণ্ড, যা ১৯৫৬ সালের ২৮ ডিসেম্বর মার্কিন যুক্তরাষ্ট্রের শিকাগোতে ঘটেছিল, যখন বারবারা ও প্যাট্রিসিয়া গ্রিমস নামে দুই বোন—বয়স যথাক্রমে ১৫ বছর ও ১২ বছর —  ব্রাইটন পার্ক মুভি থিয়েটার থেকে ম্যাককিনলে পার্কে তাদের বাড়িতে যাওয়ার সময় নিখোঁজ হন। তাদের নিখোঁজ হওয়া মধ্যদিয়ে শিকাগোর ইতিহাসে সবচেয়ে বড় নিখোঁজ ব্যক্তিদের তদন্ত শুরু হয়েছিল। ১৯৫৭ সালের ২২ জানুয়ারি উইলো স্প্রিংসে একটি নির্জন রাস্তার পাশে মেয়েদের নগ্ন দেহ পাওয়া যায়।
যদিও বোনেদের ময়নাতদন্তের রিপোর্ট এই সিদ্ধান্তে পৌঁছেছে যে তাদের শেষ বার দেখা যাওয়ার পাঁচ ঘণ্টার মধ্যে তাদের হত্যা করা হয়েছে এবং উভয় মেয়েই সেকেন্ডারি শকে মারা গেছে, ২৮ ডিসেম্বর রাত ও সপ্তাহের মধ্যে অনেক মেয়েই মেয়েদের জীবিত দেখেছে। পরবর্তীকালে তাদের দেহ আবিষ্কার।
গ্রিমস বোনের হত্যাকাণ্ডকে লেখকরা শিকাগোর "নির্দোষতা ভেঙে দিয়েছে" এমন অপরাধ হিসেবে বর্ণনা করেছেন। এই মামলাটি কুক কাউন্টিতে সবচেয়ে বেশি শ্রম-নিবিড় নিখোঁজ ব্যক্তি ও হত্যার তদন্ত হিসাবে স্বীকৃত হয়, এবং এটি শিকাগোর সর্বাধিক কুখ্যাত ঠান্ডা মামলার একটি।
অন্তর্ধান
১৯৫৬ সালের ২৮শে ডিসেম্বর, সন্তানের মধ্যে দুজন - ১৫ বছর বয়সী বারবারা ও ১২ বছর বয়সী প্যাট্রিসিয়া, ব্রাইটন পার্ক থিয়েটারে এলভিস প্রিসলি চলচ্চিত্র লাভ মি টেন্ডারের একটি শো দেখার সিদ্ধান্ত নেন। বারবারা ও প্যাট্রিসিয়াকে অবিচ্ছেদ্য বোন হিসাবে বর্ণনা করা হয়েছে, এবং থমাস কেলি উচ্চ বিদ্যালয় ও সেন্ট মরিস ক্যাথলিক প্রাথমিক বিদ্যালয়ের যথাক্রমে তারা মনোযোগী শিক্ষার্থী ছিল। তারা প্রিসলির একনিষ্ঠ ভক্ত বলেও জানা যায় এবং দুজনেই সম্প্রতি তার অফিসিয়াল ফ্যান ক্লাবে যোগ দিয়েছিলেন। এই বিশেষ উপলক্ষ ছিল ১১তম বার মেয়েরা প্রিসলির এই বিশেষ ছবিটি দেখেছিল, এবং বোনেরা প্রায় ৭ টা ৩০ মিনিটে তাদের বাসস্থান ত্যাগ করেছিল বলে জানা যায়, তাদের মাকে প্রতিশ্রুতি দিয়ে তারা মধ্যরাতের আগে বাড়ি ফিরবে।
ব্রাইটন থিয়েটারটি মেয়েদের ম্যাককিনলে পার্কের বাড়ি থেকে প্রায় দেড় মাইল দূরে অবস্থিত ছিল এবং করা হয় যে বারবারা ও প্যাট্রিসিয়া অনুমান তাদের বাড়ি থেকে বের হওয়ার সময় তাদের কাছে প্রায় ২.৫০ ডলার ছিল, বারবারার সাথে এই অর্থের পঞ্চাশ সেন্ট তার মানিব্যাগের জিপারে রাখার নির্দেশ দেওয়া হয়, কারণ যদি দুই মেয়ে এই সন্ধ্যায় প্রেক্ষাগৃহে প্রদর্শিত হওয়ার জন্য নির্ধারিত এই চলচ্চিত্রের দ্বিতীয় স্ক্রিনিং দেখার জন্য নির্বাচন করে। এই নির্দিষ্ট দিনে বোনেরা আসলে কীভাবে ব্রাইটন থিয়েটারে যাত্রা করেছিলেন তা অজানা, যদিও তারা পূর্ববর্তী অনুষ্ঠানগুলিতে এই গন্তব্যে সবসময় হাঁটে বা বাসে যাত্রা করেছিল।
দ্বিতীয় আলমগীর
আজিজ-উদ-দীন মুহাম্মদ বা দ্বিতীয় আলমগীর  (৬ জুন ১৬৯৯-২৯ নভেম্বর ১৭৫২), ৩ মার্চ, ১৭৫৪ থেকে ২৯ নভেম্বর ১৭৫৯ খ্রিষ্টাব্দে  ভারতের ১৪ তম মুঘল সম্রাট ছিলেন। তিনি জাহান্দার শাহের পুত্র ছিলেন। তিনি একজন দুর্বল শাসক ছিলেন, সমস্ত ক্ষমতা তার উজির ইমাদ-উল-মুলকের হাতে ন্যস্ত ছিল।
১৭৫৬ খ্রিষ্টাব্দে আহমদ শাহ দুররানি পুনরায় ভারত আক্রমণ করেন এবং দিল্লি দখল করেন এবং মথুরা লুণ্ঠন করেন। ইমাদ-উল-মুল্কের সাথে তাদের সহযোগিতার কারণে মারাঠারা আরও শক্তিশালী হয়ে ওঠে এবং সমগ্র উত্তর ভারতে আধিপত্য বিস্তার করে। এটি মারাঠা সম্প্রসারণের সর্বোচ্চ চূড়া ছিল, যা মুঘল সাম্রাজ্যের জন্য বড় সমস্যা সৃষ্টি করেছিল, ইতিমধ্যে কোনও শক্তিশালী শাসক না থাকায় দুর্বল ছিল। দ্বিতীয় আলমগীর এবং তার দখলদার উজির ইমাদ-উল-মুলকের মধ্যে সম্পর্কএখন খারাপ হয়ে গিয়েছিল, তাদের ঝামেলাপূর্ণ সম্পর্ক ইমাদ-উল-মুলক কর্তৃক আলমগীরকে হত্যার মাধ্যমে শেষ হয়েছিল। দ্বিতীয় আলমগীরের পুত্র আলী গওহর দিল্লি থেকে নিপীড়ন থেকে রক্ষা পেয়েছিলেন এবং তৃতীয় শাহজাহান সিংহাসনে অধিষ্ঠিত হয়েছিলেন।
প্রাথমিক জীবন
দ্বিতীয় আলমগীর ১৬৯৯ সালের ৬ জুন বুরহানপুরে জন্মগ্রহণ করেন এবং ভবিষ্যত সম্রাট বাহাদুর শাহের (শাহ আলম) পুত্র মুইজউদ্দিনের দ্বিতীয় পুত্র ছিলেন। তাঁর মা অনুপ বাঈ ছিলেন একজন জাট, তাঁর অস্তিত্ব সম্পর্কে খুব কম স্পষ্টতা ছিল।
আজিজ-উদ-দীনের বয়স যখন ৭ বছর তখন তার পিতামহ আওরঙ্গজেব দক্ষিণাত্যে মারা যান। তার পিতামহ প্রথম বাহাদুর শাহের মৃত্যুর পরে এবং উত্তরাধিকার যুদ্ধে তার বাবা জাহানদার শাহ পরবর্তী মুঘল সম্রাট ফররুখসিয়ারের কাছে পরাজিত হন।
আজিজ-উদ-দীন তখন ১৭১৪ সালে কারাবন্দী হন এবং ১৭৫৪ সালে দখলদার উজির ইমাদ-উল-মুলক কর্তৃক মুক্তি পান, তিনি আজিজ-উদ-দীনকে একজন দুর্বল ব্যক্তিত্ব হিসাবে বিবেচনা করেছিলেন যিনি তার শাসনের বিরোধিতা করবেন না। অতএব, ১৭৫৪ সালের ২ জুন আজিজউদ্দিনকে তার নিজস্ব সুপারিশে উজির কর্তৃক দ্বিতীয় আলমগীর উপাধি দেওয়া হয়েছিল, কারণ তিনি আওরঙ্গজেবের কেন্দ্রীভূত দৃষ্টিভঙ্গি অনুসরণ করতে চেয়েছিলেন।
জিডিপি (পিপিপি) অনুযায়ী রাষ্ট্রসমূহের তালিকা
জিডিপি (পিপিপি) এর ভিত্তিতে রাষ্ট্রসমূহের তালিকা নিচে দেয়া হলো:১- যুক্তরাষ্ট্র।
তালিকা
{| cols="৩"
উৎস:
উৎস:  ২০০৫ সালের উপাত্ত। উৎস: Note:
Notes:
গৌর গোপাল দাস
গৌর গোপাল দাস  হলেন একজন ভারতীয় সন্ন্যাসী, লাইফস্টাইল প্রশিক্ষক, অনুপ্রেরণামূলক বক্তা এবং প্রাক্তন HP প্রকৌশলী। তিনি আন্তর্জাতিক কৃষ্ণ ভাবনামৃত সংঘের সদস্য।
জীবনী
তিনি ভারতের মহারাষ্ট্রের পুনেতে জন্মগ্রহণ করেন । তিনি পুনের কুসরো ওয়াদিয়া ইনস্টিটিউট অফ টেকনোলজি থেকে বৈদ্যুতিক প্রকৌশলে ডিপ্লোমা এবং কলেজ অফ ইঞ্জিনিয়ারিং, পুনে থেকে ডিগ্রি অর্জন করেছেন । ১৯৯৬ সালে লাইফস্টাইল কোচ হওয়ার জন্য কোম্পানি ছেড়ে যাওয়ার আগে তিনি অল্প সময়ের জন্য হিউলেট প্যাকার্ডে বৈদ্যুতিক প্রকৌশলী হিসাবে কাজ করেছিলেন ।
2018 সালে, তিনি Life's Amazing Secrets বইটি প্রকাশ করেন, এবং কলিঙ্গা ইনস্টিটিউট অফ ইন্ডাস্ট্রিয়াল টেকনোলজি (KIIT) দ্বারা সম্মানসূচক ডক্টরেট পান । তার ২৭.৪ কোটিও বেশি ভিউ সহ ৪৫.১ লাখ ইউটিউব সাবস্কাইবার রয়েছে ।
আত্মতুষ্টি (হিন্দুধর্ম)
আত্মতুষ্টি হল হিন্দুধর্মে ধর্মের উৎস, সাধারণত ইংরেজিতে অনুবাদ করা হয় "নিজেকে যা খুশি করা হয়।" ধর্মের চারটি উৎস হল: শ্রুতি (বেদ); স্মৃতি, "যা স্মরণ করা হয়, ঐতিহ্য: ধর্মশাস্ত্র, পুরাণ, মহাকাব্য; আচার, ভালো প্রথা; এবং  আত্মতুষ্টি।
ব্যুৎপত্তি
আত্মতুষ্টিকে সাধারণত ইংরেজিতে অনুবাদ করা হয় "নিজেকে যা খুশি করা হয়।" অন্যান্য পণ্ডিতগণ আত্মতুষ্টিকে বর্ণনা করতে বিভিন্ন শব্দ ব্যবহার করেছেন। উদাহরণ স্বরূপ, ডেরেটের ফরাসি থেকে ইংরেজিতে লিংগাটের অনুবাদ দ্য ক্লাসিক্যাল ল অফ ইন্ডিয়া আত্মতুষ্টির প্রসঙ্গে "অভ্যন্তরীণ তৃপ্তি" শব্দটি তৈরি করেছে। লিংগাট বলেছেন যে অভ্যন্তরীণ তৃপ্তি সবচেয়ে ভালভাবে বোঝা যায় "একজন সচেতনের অনুমোদন"।
হিন্দু ঐতিহ্যের মধ্যে গ্রহণযোগ্যতা
আইনের প্রথম তিনটি উৎস বেদের মধ্যে নিহিত, যেখানে আত্মতুষ্টি নয়। এই কারণেই চতুর্থ উৎস হিসেবে আত্মতুষ্টি বৈধতার অভাবের কারণে অধিকাংশ পণ্ডিতদের দ্বারা স্বীকৃত নয়। শুধুমাত্র মনু ও যাজ্ঞবল্ক্যই হিন্দু আইন ঐতিহ্যের মধ্যে ধর্মের চতুর্থ উৎস হিসেবে আত্মতুষ্টিকে উল্লেখ করেছেন। ধর্মের চতুর্থ উৎস হিসেবে মনু ও যাজ্ঞবল্ক্যের আত্মতুষ্টি স্থাপনের পাঠ্য বিবরণ মনুর আইন কোড ২.৬ এবং যাজ্ঞবল্ক্যের আইন কোড ১.৭-এ পাওয়া যাবে। এছাড়াও, আত্মতুষ্টি শ্রুতি, স্মৃতি এবং আকারের মত একই কর্তৃত্ব ভাগ করে না। ধর্মের অন্য তিনটি উৎস থেকে আত্মতুষ্টি উল্লেখযোগ্যভাবে আলাদা যে এটি "মানুষের বাহ্যিক কর্তৃত্ব" এর উপর ভিত্তি করে নয়; অন্য কথায়, একজন ব্যক্তি শ্রুতি, স্মৃতি, ও আচারের অধীনে অন্তর্ভুক্ত নয় এমন যেকোনো বিষয়ের জন্য তাদের নিজস্ব কর্তৃত্ব তৈরি করতে সক্ষম। ডেভিসের মতে, "স্মৃতির পাঠে যখন মীমাংসা পদ্ধতি প্রয়োগ করা হয় তখন এটি আত্মতুষ্টির জন্য খুব কম জায়গা রেখেছিল।(লিঙ্গত ১৯৭৩:৬)।"
পাঠ্য বিবরণ
ধর্মশাস্ত্রের মধ্যে ধর্মের চতুর্থ উৎস হিসেবে আত্মতুষ্টিকে মনোনীত করা হয়েছে মাত্র দুটি উদাহরণ।
প্রথম উদাহরণটি আসে মনুর আইন বা মানব ধর্মশাস্ত্র থেকে। মনুর আইন হল মনু নামে একজন ঋষির ধর্মশাস্ত্রের ভাষ্য এবং তাই স্মৃতির বাইরেও বিবেচিত হয়। এই কারণে দ্য ল কোড অফ মনুর প্রচুর কর্তৃত্ব রয়েছে। যাইহোক, ধর্মের চতুর্থ উৎস হিসাবে আত্মতুষ্টি সম্পর্কে মনুর দৃষ্টিভঙ্গি আপাতদৃষ্টিতে অন্যান্য ঋষিদের সাথে সার্বজনীনভাবে ভাগ করা হয়নি; যাজ্ঞবল্ক্য নামে একজন ঋষি ছাড়া। এটি অন্যান্য স্মৃতি গ্রন্থ বা ধর্মশাস্ত্রের ভাষ্যগুলির অভাবের মাধ্যমে বোঝা যায় যেখানে আত্মতুষ্টিকে চতুর্থ উত্স হিসাবে মনোনীত করা হয়েছে। মনু শ্রুতি, স্মৃতি ও আচার সহ আত্মতুষ্টিকে "আইনের চারটি দৃশ্যমান চিহ্ন" হিসাবে তালিকাভুক্ত করেছেন।  মনুর "আইনের চারটি দৃশ্যমান চিহ্ন" শব্দগুচ্ছের ব্যবহার যদিও, ধর্মের চতুর্থ উৎস হিসেবে আত্মতুষ্টির বিষয়ে ব্যাখ্যা করা হয়নি। এখানে তাৎপর্য তাই ভিত্তিক ব্যাখ্যা। ধর্মের চতুর্থ উৎস হিসাবে আত্মতুষ্টির প্রথম পাঠ্য বিবরণটি নিম্নরূপ:
"আইনের মূল হল সমগ্র বেদ; যারা বেদ জানেন তাদের ঐতিহ্য ও অনুশীলন; ভাল মানুষের আচরণ; এবং নিজের কাছে যা খুশি। (মানব ধর্মশাস্ত্র ২.৭)"
দ্বিতীয় উদাহরণ যাজ্ঞবল্ক্যের আইন কোড থেকে এসেছে। এখানে যাজ্ঞবল্ক্য, চতুর্থ উৎস হিসাবে আত্মতুষ্টিকে তালিকাভুক্ত করার পাশাপাশি, ধর্মের পঞ্চম উৎসও তালিকাভুক্ত করেছেন: "সঠিক উদ্দেশ্য থেকে জন্ম নেওয়া ইচ্ছা।" যাইহোক, যাজ্ঞবল্ক্যই একমাত্র ব্যক্তি যিনি এই পঞ্চম উৎসের তালিকা করেছেন; তাই পণ্ডিতদের মধ্যে এর স্বীকৃতি প্রায় নেই বললেই চলে। সামগ্রিকভাবে ধর্মশাস্ত্রের মধ্যে সমর্থনের অভাব দেখায় যে হিন্দু সম্প্রদায়, বেশিরভাগ অংশে, যাজ্ঞবল্ক্যের ধর্মের পঞ্চম উৎসকে সঠিকভাবে তালিকাভুক্ত বা বৈধ খুঁজে পায়নি। আত্মতুষ্টির দ্বিতীয় পাঠ্য বিবরণটি ধর্মের চতুর্থ উৎস হিসাবে তালিকাভুক্ত করা হয়েছে এবং পঞ্চম উৎসের তালিকাটি নিম্নরূপ:
"বেদ, ঐতিহ্য, ভালোর মানদণ্ড, নিজের জন্য যা সুখকর, [এবং] সঠিক অভিপ্রায় থেকে জন্ম নেওয়া আকাঙ্ক্ষা—এগুলিই ধর্মের মূল। (যাজ্ঞবল্ক্য ধর্মশাস্ত্র ১.৭)"
হিন্দু আইনের মধ্যে আত্মতুষ্টির ভূমিকা
চতুর্থ উৎস হিসেবে আত্মতুষ্টির নিয়োগের বিষয়টি সূত্রের শ্রেণিবিন্যাসের দিকে তাকালেই বোঝা যায়। প্রতিটি উৎসের কর্তৃত্ব একে অপরের সাথে উৎসগুলির কর্তৃত্বপূর্ণ সম্পর্কের সাথে রূপরেখা দেওয়া হয়৷ শ্রুতি, প্রথম উৎস, উচ্চতর এবং স্মৃতি ও আচারের চেয়ে বেশি কর্তৃত্ব রয়েছে। স্মৃতি, দ্বিতীয় উৎস, পরিবর্তে তৃতীয় উৎস আচারের উপর কর্তৃত্ব রয়েছে। এটা বোধগম্য যে বৈদিক গ্রন্থগুলি ঐতিহ্যের চেয়ে উচ্চতর। অতএব, বৈদিক গ্রন্থগুলি প্রয়োজনীয় ধর্মের প্রয়োজনীয়তা প্রদান না করলেই হয়; ঐতিহ্য বা মাধ্যমিক বৈদিক গ্রন্থের সন্ধান করা হবে। এবং, শুধুমাত্র যখন ঐতিহ্য নির্দিষ্ট বিষয়ে ধর্ম প্রদান করে না, প্রথাগত আইনের দিকে নজর দেওয়া উচিত। তাই, মনু আত্মতুষ্টিকে শেষ অবলম্বন এবং ধর্মের চতুর্থ উৎস হিসাবে নিযুক্ত করেছেন যেখানে বেদ, ঐতিহ্য ও রীতিনীতি সবই প্রয়োজনীয় ধর্ম বা আইন প্রদান করে না।
আত্মতুষ্টি এমন একটি নির্দেশিকা তৈরি করে যেখানে একজন ব্যক্তি আইন মানেন না কারণ তাকে যা করতে বলা হয়েছিল, কিন্তু কারণ সেই ব্যক্তির আইনের প্রতি শ্রদ্ধা রয়েছে। এটি আইনী রীতিনীতির পরিপ্রেক্ষিতে একটি অধিকার যা করার জন্য ব্যবহার করা যেতে পারে, তবে এটি সাধারণত নৈতিক কম্পাস হিসাবে দেখা হয় না যা বিশ্বাসীদের অনুসরণ করা উচিত। যাইহোক, আত্মতুষ্টির আইনগত লক্ষ্যগুলি সাধারণত বেদের সাথে সামঞ্জস্যপূর্ণ, কারণ ব্যক্তির অভ্যন্তরীণ আত্মা আংশিকভাবে ব্যক্তির শিক্ষা দ্বারা নির্মিত। তাই, আত্মতুষ্টি ধর্মের অধিকতর স্বীকৃত উৎসের সাথে ঘনিষ্ঠভাবে যুক্ত।
নৃত্যের ইতিহাস
থাম্ব| [[লুভ্‌র জাদুঘর|লুভর জাদুঘরে রক্ষিত নৃত্যরত নৃত্যশিল্পীর প্রাচীন গ্রিক পোড়ামাটির মূর্তি, আনুমানিক ১৫০-১০০ খ্রিস্ট পূর্বাব্দ ]] থাম্ব|ইতালির তারান্তোতে রক্ষিত নাচের ভঙ্গিমায় প্রাচীন গ্রিক পোড়ামাটির মূর্তি, খ্রিষ্টপূর্ব ৩য় শতকের নৃত্যের ইতিহাস, উদ্ধার করা কঠিন কারণ নাচ প্রায়শই স্পষ্ট শনাক্তযোগ্য শারীরিক নিদর্শন যেমন পাথরের সরঞ্জাম, শিকারের সরঞ্জাম বা গুহা চিত্রকর্মের মতন কখনই পিছন ছেড়ে যায় না। নাচ কখন মানব সংস্কৃতির অঙ্গ হয়ে উঠল তা নির্ভুলভাবে শনাক্ত করা সম্ভব নয়।
প্রথম নাচ
নাচের প্রেরণা মানুষের মধ্যে বিবর্তন শুরুর আগে আদিম যুগের মানুষদের মধ্যে ছিল। আদি মানব সভ্যতা জন্মের আগে থেকেই নাচ বিভিন্ন অনুষ্ঠান, আচার, উদ্‌যাপন এবং বিনোদনের একটি গুরুত্বপূর্ণ অঙ্গ ছিল। প্রত্নতাত্ত্বিক প্রাগৈতিহাসিক সময় থেকে নাচের চিহ্ন খুঁজে পাওয়া যায়, যেমন ভারতে ৩০,০০০ বছরের পুরানো ভীমবেটকা প্রস্তরক্ষেত্র চিত্রকর্ম এবং মিশরীয় সমাধির চিত্রগুলিতে খ্রিষ্টপূর্ব ৩,৩০০ বছর আগের নৃত্যের চিত্র তাই চিত্রিত করে। অনেক সমসাময়িক নৃত্যের রূপ প্রাচীন ঐতিহাসিক, লোক নৃত্য, আনুষ্ঠানিক নৃত্য, এবং জাতিগত নৃত্যে পাওয়া যায়।
সামাজিক যোগাযোগ এবং বন্ধনের অর্থে
নাচ সামাজিক যোগাযোগের একটি হাতিয়ার হিসাবে ব্যবহৃত হয়ে আসছে যা আদিম মানুষদের মধ্যে বেঁচে থাকার প্রয়োজনীয় সহযোগিতা করেছে। গবেষণায় দেখা গেছে যে আজকের সেরা নৃত্যশিল্পীদের দুটি নির্দিষ্ট জিন রয়েছে, যা তাদের ভাল সামাজিক যোগাযোগকারী হওয়ার প্রবণতার সাথে যুক্ত।
লোক উদ্‌যাপন হিসাবে
শুরুর দিকের অনেক উৎসব উদ্‌যাপনের জন্য নৃত্য গুরুত্বপূর্ণ বা অপরিহার্য ছিল, যেমন মৌসুম উপলক্ষে, যেমন শস্য কাটা বা জন্ম ও বিবাহের অনুষ্ঠানগুলি সম্পাদন করা। এই জাতীয় নৃত্য সারা পৃথিবীতেই পাওয়া যায়।
আচার এবং অনুষ্ঠানে
নৃত্য ধর্মীয় বা শমনীয় রীতিতে পরিবেশিত হতো, উদাহরণস্বরূপ খরার সময় বৃষ্টি নাচ পরিবেশিত হতো। প্রাচীন চীনা গ্রন্থে বৃষ্টির জন্য শামানদের নাচের কথা উল্লেখ রয়েছে। প্রাচীন মিশরে কিছু ধর্মীয় অনুষ্ঠানের গুরুত্বপূর্ণ বিষয় ছিল নৃত্য, একইভাবে নৃত্য আফ্রিকানদের মধ্যে অনেক আচার এবং অনুষ্ঠানে অবিচ্ছেদ্য অংশ ছিল। মন্দিরগুলিতে এবং ধর্মীয় উৎসবগুলিতেও নৃত্য পরিবেশিত হতো, উদাহরণস্বরূপ ভারতের রাস উৎসবের নৃত্য (প্রচুর ভারতীয় ধ্রুপদী নৃত্য আচার অনুষ্ঠানে পরিবেশিত হতো) এবং তিব্বতের চাম নৃত্য।
নিরাময়ের একটি পদ্ধতি হিসাবে
নৃত্যের আর একটি প্রাথমিক ব্যবহার নিরাময়ের আচারে। ব্রাজিলিয়ান রেইন ফরেস্ট থেকে কালাহারি মরুভূমি পর্যন্ত বহু সংস্কৃতি এই উদ্দেশ্যে নৃত্যের ব্যবহার ছিল। মধ্যযুগীয় ইউরোপীয় নৃত্য ম্যাকাব্রেস অংশগ্রহণকারীদের রোগ থেকে রক্ষা করেছে বলে মনে করা হয়; যাহোক; এই নাচের অতিরঞ্জিত বা নিয়ন্ত্রণহীন আবেগ এবং সময়কাল কখনও কখনও ক্লান্তির কারণে তাদের মৃত্যুর দিকে ধাবিত করেছে।
একটি সিংহলি কিংবদন্তি অনুসারে, কান্দিয়ান নাচের সূত্রপাত ২৫০০ বছর আগে, এমন একটি যাদু নৃত্যের আচার থেকে যা মন্ত্রমুগ্ধতা ভেঙ্গে এক রাজার রহস্যময় অসুস্থতা থেকে আরোগ্যলাভে সহায়তা করেছিল।
অভিব্যক্তি''' প্রকাশের পদ্ধতি হিসাবে
নৃত্যের প্রাথমিকতম কাঠামোগত ব্যবহারগুলির মধ্যে একটি সম্ভবত পরিবেশন শিল্পকলা এবং পৌরাণিক কাহিনীগুলিতে ছিল। এটি কখনও কখনও বিপরীত লিঙ্গের প্রতি অনুভূতি প্রকাশেও ব্যবহৃত হয়। এটি "ভালবাসা তৈরির" উৎসের সাথেও যুক্ত। লিখিত ভাষাগুলি সৃষ্টির আগে, এই গল্পগুলি প্রজন্ম থেকে প্রজন্মে ছড়িয়ে দেওয়ার অন্যতম পদ্ধতি ছিল নাচ।
ইউরোপীয় সংস্কৃতিতে, নাচের প্রথম দিকের উল্লেখ রয়েছে মহাকবি হোমারের মহাকাব্য ইলিয়াডে । প্রথমদিকে গ্রীকরা বিভিন্ন পদ্ধতিতে সমস্ত আবেগকে প্রকাশ করে এমন একটি পদ্ধতি হিসাবে নৃত্য শিল্প তৈরি করেছিল। উদাহরণস্বরূপ, ইরিনিসদের নাচ, এই নাচ দর্শকদের মধ্যে প্রচণ্ড ভীতির সঞ্চার করে। গ্রিক দার্শনিক, অ্যারিস্টটলের, কবিতার সাথে নাচ স্থান পেয়েছিল এবং তিনি বলেছিলেন, কিছু নৃত্যশিল্পীরা ইশারায় ছন্দ প্রয়োগ করে আচার, আবেগ এবং ক্রিয়া প্রকাশ করতে পারে। বিশিষ্ট গ্রিক ভাস্করগণ নৃত্যশিল্পীদের আবেগ অনুকরণ করার জন্য তাদের মনোভাব অধ্যয়ন করতেন।
ওবেরয় ট্রাইডেন্ট
দি ওবেরয় এবং ট্রাইডেন্ট হল পাঁচ তারকা বিলাসিতা প্রদান করা হোটেল গুলোর মধ্যে খুব নাম করা দুটি ব্র্যান্ড| এই দুটি ব্র্যান্ড কখনো কখনো ওবেরয় হোটেলস ও রিসর্টস এর মালিকাধিনের মধ্যে আসে| যখন এরা একসঙ্গে একই জায়গায় অবস্থিত থাকে তখন এদের সম্মিলিতভাবে ওবেরয় ট্রাইডেন্ট বলা হয়| এরা ভারতের অনেক শহরে এবং পৃথিবীর অনেক জায়গায় ওবেরয় হোটেলস ও রিসর্টস এর ছত্র ছায়ায় নিজেদের বহুমূল্য সেবা প্রদান করে থাকে|
ডেমরা থানা
ডেমরা থানা ঢাকা বিভাগের ঢাকা জেলার অন্তর্গত একটি থানা। এটি ঢাকা দক্ষিণ সিটি কর্পোরেশনের ওয়ার্ড নং ৬৩-৬৫(কিছু অংশ) ও ৬৬,৬৭,৬৮,৬৯, ৭০ নিয়ে গঠিত।
ওবেরয় ট্রাইডেন্ট
ওবেরয় হোটেলস ও রিসর্টস এবং ট্রাইডেন্ট হোটেলস মুম্বাই এর নারিমান পয়েন্ট এ অবস্থিত এবং এদের আলাদাভাবে দি ওবেরয় মুম্বাই এবং ট্রাইডেন্ট, নারিমান পয়েন্ট নামে জানা যায়| দুটি হোটেল পৃথক ভবন আছে, কিন্তু একটি উত্তরণ এর দ্বারা এদের সংযুক্ত করা হয়েছে|
ডেমরা থানা
ভৌগোলিক অবস্থান
ডেমরার অবস্থান ২৩.৭০৮৩° দক্ষিণ. ৯০.৪৪১৭° পূর্ব অক্ষাংশে। এর মোট আয়তন ২৩ বর্গ কিলোমিটার।
জনসংখ্যা
২০১১ সালের আদমশুমারীতে প্রাপ্ত তথ্য অনুসারে ডেমরার জনসংখ্যা ২২,৬৬,৭৯ জন। পুরুষ  ১২,১৮,০৫ জন মহিলা ১০,৪৮,৭৪ জন । পুরুষ ও মহিলার অনুপাত ৫৩.৭৩%ও ৪৬.২৭%। জন। সাক্ষরতার হার ৭১.১ %।পরিবারের সংখ্যা ৫২৯৮২।
ডেমরা থানার প্রধান আয় ব্যবসা, চাকরি। এছাড়া এখানে জামদানি হাট আছে।
ওবেরয় ট্রাইডেন্ট
সেবা
এই হোটেল এর বৈশিষ্ট হল এদের খুব ভাল প্রশিক্ষিত এবং অনুরাগী কর্মী যারা তাদের অথিতিদের অসাধারণ সেবা প্রদান করে| এই কারণে বিশ্বের এরম বিলাসবহুল সেবা প্রদান করা হোটেল গুলোর মধ্যে এই হোটেলটি একটি বিশেষ স্থান বানিয়ে নিয়েছে|
ডেমরা থানা
জনসংখ্যা
এটি ঢাকা শহরের পূর্ব প্রান্ত নির্দেশক। বালু ও শীতলক্ষ্যা নদী এ থানার সৌন্দর্য বাড়িয়েছে বহুগুণে।
শিক্ষার হারঃ শিক্ষার হার ৮৯.৯০%। কলেজ ৫, মাধ্যমিক বিদ্যালয় ১৭, প্রাথমিক বিদ্যালয় ৫৫, মাদ্রাসা ১১।
ওবেরয় ট্রাইডেন্ট
নভেম্বর ২০০৮ এর সন্ত্রাসবাদী আক্রমণ
২৬ এ নভেম্বর, ২০০৮ সালে মুম্বাই এ হওয়া সন্ত্রাসবাদী আক্রমণ এ এই হোটেল দুটো গুরুতর ভাবে ক্ষতিগ্রস্ত হযেছিল| সন্ত্রাসবাদীরা ৩২ জন কর্মী এবং গেস্ট কে নির্মম ভাবে হত্যা করে এবং হোটেলটি ৩ দিন ধরে সন্ত্রাসী কার্যক্রমে ভোগে|
হোটেল এর তালিকা
ওবেরয় হোটেলস ও রিসর্টস এবং ট্রাইডেন্ট হোটেলস নিম্নলিখিত অবস্থানে এ নিম্নলিখিত নামে সেবা প্রদান করে –
ডেমরা থানা
জনসংখ্যা
উল্লেখযোগ্য শিক্ষা প্রতিষ্ঠান:
মাদ্রাসা:
১/দারুন্নাজাত সিদ্দিকিয়া কামিল মাদ্রাসা Darunnazat Siddikia Kamil Madrasha (DSKM)
ওবেরয় ট্রাইডেন্ট
ওবেরয় হোটেলস ও রিসর্টস
ভারতে:
ডেমরা থানা
জনসংখ্যা
স্কুল সমূহ:
ওবেরয় ট্রাইডেন্ট
ওবেরয় হোটেলস ও রিসর্টস
ইন্দোনেশিয়া তে:
ডেমরা থানা
জনসংখ্যা
১। সামসুল হক খান স্কুল এন্ড কলেজ,
ওবেরয় ট্রাইডেন্ট
ওবেরয় হোটেলস ও রিসর্টস
মরিশাস এ:
পোয়ামক্কা
thumb|পোয়ামক্কা পোয়ামক্কা (পোৱামক্কা) আসামের কামরূপ জেলার হাজোর গরুড়াচল পাহাড়ে অবস্থিত ইসলাম ধর্মাবলম্বীদের পবিত্র স্থান । সুফি সাধক শ্বেখ জালালুদ্দিন ওরফে গিয়াসুদ্দিন আউলিয়াই কয়েকজন আউলিয়ার সহিত ইসলাম ধর্মের বাণী প্রচার করেছিলেন । তাঁর মৃত্যুর পর সেখানেই মাজার প্রতিষ্ঠা করা হয় । এখানে প্রাপ্ত একটি ফার্সি লিপির মতে মোগল সম্রাট শ্বাহজাহানের রাজত্বকালে ১৬৫৭ সালে লুৎফুল্লা শ্বিরাজী পোয়ামক্কা মসজিদ নির্মাণ করেছিলেন ।
ওবেরয় ট্রাইডেন্ট
ওবেরয় হোটেলস ও রিসর্টস
মিশর এ:
ডেমরা থানা
জনসংখ্যা
২। দারুননাজাত সিদ্দীকিয়া কামিল মাদরাসা,
৩। ডেমরা কলেজ,
ওবেরয় ট্রাইডেন্ট
ওবেরয় হোটেলস ও রিসর্টস
সৌদি আরব এ:
পোয়ামক্কা
নামাকরণ
কথিত আছে যে মক্কা থেকে এক পোয়া মাটি এনে মসজিদটি নির্মাণ করা হয়েছিল তাই পোয়ামক্কা নামকরণ হয়েছে । কথিত আছে যে এই মসজিদ দর্শন করিলে পবিত্র মক্কা দর্শনের এক চতুরাংশ পুণ্য অর্জন হয় । এটি হাজোর পঞ্চতীর্থের অন্যতম ও উত্তর-পূর্ব ভারতের সর্বোচ্চ পবিত্র ইসলামিক উপাসনাস্থল ।
ডেমরা থানা
জনসংখ্যা
৪। ড.মাহবুবুর রহমান মোল্লা কলেজ,
ওবেরয় ট্রাইডেন্ট
ওবেরয় হোটেলস ও রিসর্টস
সংযুক্ত আরব আমিরাত এ:
পোয়ামক্কা
ইতিহাস
১১৯৩ সালে ইরানের তাবৃজ নামক স্থানে সুলতান গিয়াসুদ্দিন ওরফে  শ্বেখ জালালুদ্দিন জন্মগ্রহণ করেন । তিনি তাব্রিজের বাদশাহ ছিলেন । পরবর্তী সময়ে তিনি সুফীবাদের প্রতি আকৃষ্ট হয়ে নিজ পুত্রকে সিংহাসনে বসিয়ে বাগদাদে গমণ করেন ।তারপর তিনি পীর শ্বেখ সাহাবুদ্দিন সহরওয়াৰ্দীর আউলিয়া হিসেবে থাকেন । এরপর তিনি সায়দ তাবৃজি ও আজমিরে গিয়ে খাজা ময়নুদ্দিন সিদ্দির সঙ্গে যোগদান করেন । পরবর্তী সময়ে তিনি কয়েজকন আউলীয়াকে একত্রে করে ইসলাম ধর্ম প্রবর্তনের জন্য আসামে আসেন । ১৩৮৮ সালে গিয়াসুদ্দিনের মৃত্যুর পর গরুড়াচল পাহাড়ে ইসলাম ধর্ম প্রচার পূর্ব হইতে অধিক বৃদ্ধি পায় । দরগাহ দেখাশুনা করার জন্য পাইক ও ফকিরদের এখানে স্থাপন করা হয় । ফকিরদের এই অঞ্চলটি বর্তমানে ফকিরটোলা নামে পরিচিত । এক ফার্সী লিপি অনুসারে শ্বাহজাহানের রাজত্বকালে ১৬৫৭ সালে লুৎফুল্লা শ্বিরাজী পোয়ামক্কা মসজিদ নির্মাণ করেন । ১৬৮২ সালে আহোম স্বর্গদেউ মোঘল থেকে গুয়াহাটি অধিকার করে তিনি এই মসজিদের দেখাশুনা করেছিলেন । হাজোর পোয়ামক্ক অসমের সর্বপ্রথম মসজিদ ।
ডেমরা থানা
জনসংখ্যা
৫। গ্রীনল্যান্ড পলিটেকনিক ইন্সটিটিউট,
ওবেরয় ট্রাইডেন্ট
ওবেরয় হোটেলস ও রিসর্টস
ট্রাইডেন্ট হোটেলস: ভারতে:
পোয়ামক্কা
পর্যটন
হাজোর পোয়ামক্কা অসমের একটি উল্লেখযোগ্য পর্যটনস্থল । ইসলাম ধর্মাবলম্বী ব্যক্তির জন্য এই স্থান অত্যন্ত পবিত্র যদিও অন্যান্য ধর্মাবলম্বী ব্যক্তিরা এই স্থান পবিত্র রূপেই জ্ঞান করেন ।
ডেমরা থানা
জনসংখ্যা
৬। ডেমরা আইডিয়াল কলেজ,
ওবেরয় ট্রাইডেন্ট
ওবেরয় হোটেলস ও রিসর্টস
ভারতে অন্য গ্রুপ হোটেল:
ডেমরা থানা
জনসংখ্যা
৭। বাওয়ানী উচ্চ বিদ্যালয়,
৮। হাজী মোয়াজ্জেম আলী আদর্শ উচ্চ বিদ্যালয়,
৯। মা মেমোরিয়াল মডেল একাডেমী,
১০। বাওয়ানী আদর্শ বিদ্যালয়,
১১। ডগাইর মডেল স্কুল
১২। হাজী এম এ গফুর সরকারি মাধ্যমিক বিদ্যালয়,
১৩। ডগাইর সরকারি প্রাথমিক বিদ্যালয়,
১৪। ডগাইর রুস্তম আলী উচ্চ বিদ্যালয়,
১৫। আনন্দলোক হাইস্কুল,
১৬। আলী আকবর হাইস্কুল,
১৭। তিতাস গ্যাস আদর্শ হাইস্কুল,
১৮। দয়াগঞ্জ বাজার সরকারি প্রাথমিক বিদ্যালয়,
১৯। ইসলামিয়া মাদ্রাসা। ২০। মাতুয়াইল বহুমুখী উচ্চ বিদ্যালয় ২১। মাতুয়াইল আদর্শ উচ্চ বিদ্যালয় ২২। মাতুয়াইল বালিকা উচ্চ বিদ্যালয় ২৩। শেখদী আব্দুল্লাহ মোল্লা উচ্চ বিদ্যালয়
সাংস্কৃতিক প্রতিষ্ঠান
ক্লাব ১০, লাইব্রেরি ৪, সিনেমা হল ২, খেলার মাঠ ৩।
জনগোষ্ঠীর আয়ের প্রধান উৎস
কৃষি ৪.৩৯%, অকৃষি শ্রমিক ২.৩৩%, শিল্প ২.৯৩%, ব্যবসা ২৫.৭০%, চাকরি ৩০.৬৬%, পরিবহন ও যোগাযোগ ১২.০৭%, নির্মাণ ৩.৯১%, ধর্মীয় সেবা ০.১৯%, রেন্ট অ্যান্ড রেমিট্যান্স ২.২৭% এবং অন্যান্য ১৫.৫৫%।
কৃষিভূমির মালিকানা ভূমিমালিক ৪৯.৩৫%, ভূমিহীন ৫০.৬৫%।
প্রধান কৃষি ফসল ধান, গম, শাকসবজি।
বিলুপ্ত বা বিলুপ্তপ্রায় ফসলাদি পাট, তিল, তিসি, ডাল।
প্রধান ফল-ফলাদি আম, কাঁঠাল, পেয়ারা, নারিকেল, পেঁপে, কূল, কলা।
যোগাযোগ বিশেষত্ব মোট সড়ক ২৩.১৬ কিমি।
বিলুপ্ত বা বিলুপ্তপ্রায় সনাতন বাহন পাল্কি, ঘোড়ার গাড়ি।
শিল্প ও কলকারখানা পাটকল, স্টিল মিল, আটা কল।
কুটিরশিল্প স্বর্ণশিল্প, লৌহশিল্প, সূচিশিল্প, কাঠের কাজ।
হাটবাজার ও মেলা হাটবাজার ১০। উল্লেখযোগ্য হাটবাজার: সারুলিয়া হাট, রানী মার্কেট।
প্রধান রপ্তানিদ্রব্য  কাপড়, ময়দা।
বিদ্যুৎ ব্যবহার এ থানার সবক’টি ইউনিয়ন বিদ্যুতায়ন কর্মসূচির আওতাধীন। তবে ৯৭.৪৭% পরিবারের বিদ্যুৎ ব্যবহারের সুযোগ রয়েছে।
পানীয়জলের উৎস নলকূপ ৬৯.৩২%, ট্যাপ ২৮.৬১%, পুকুর ০.২৮% এবং অন্যান্য ১.৭৯%।
স্যানিটেশন ব্যবস্থা এ থানার ৮৪.২২% পরিবার স্বাস্থ্যকর এবং ১৫.৩৩% পরিবার অস্বাস্থ্যকর ল্যাট্রিন ব্যবহার করে। ০.৪৫% পরিবারের কোনো ল্যাট্রিন সুবিধা নেই।
স্বাস্থ্যকেন্দ্র স্বাস্থ্যকেন্দ্র ২, মাতৃসদন ১, পরিবার পরিকল্পনা কেন্দ্র ৭।
এনজিও ব্র্যাক, প্রশিকা, আশা।
ডেমরা থানা
ডেমরা থানা ঢাকা মেট্রোপলিটন পুলিশের ওয়ারী জোনের আওতাভুক্ত। অর্থাৎ এই থানার তদারকি কর্মকর্তা হচ্ছেন ডিসি ওয়ারী জোন এবং এসি ডেমরা জোন। ঠিকানা আহম্মেদ বাওয়ানী টেক্সটাইল মিল, ডেমরা, ঢাকা। ডেমরা থানার ফাঁড়িগুলো
ডেমরা থানায় মোট ২টি পুলিশ ফাঁড়ি আছে। ফাঁড়ির নাম: কোণাপাড়া পুলিশ ফাঁড়ি, কোণাপাড়া, ঢাকা ডেমরা পুলিশ ফাঁড়ি	সারুলিয়া, ডেমরা
থানার সাধারণ কার্যক্রম
যেকোন থানার সার্বিক দায়িত্বে থাকেন ওসি (অফিসার ইন চার্জ)। তিনি একজন ইন্সপেক্টর র‍্যাংকের কর্মকর্তা। থানায় একই র‍্যাংকের আরও কর্মকর্তা থাকেন। তাদের বলা হয় ইন্সপেক্টর তদন্ত বা ইন্সপেক্টর ইনভেষ্টিগেশন। থানার সাব-ইন্সপেক্টরদের মধ্যে যাঁরা তদন্ত করেন তারা ইন্সপেক্টর তদন্তের অধীনে কাজ করেন। থানার সাব-ইন্সপেক্টরদের মধ্যে যিনি সিনিয়র তাকে বলা হয় অপারেশন অফিসার (বাইরের জেলা সমূহে অপারেশন অফিসারের পরিবর্তে সেকেন্ড অফিসার বলা হয়) একজন সাব-ইন্সপেক্টর পালাক্রমে আট ঘণ্টা দায়িত্ব পালন করেন। একটি থানার সব সাব-ইন্সপেক্টরই পালাক্রমে ডিউটি অফিসার হিসেবে কাজ করেন।
থানার সীমানা
ডেমরা থানার উত্তরে খিলগাঁও থানা, দক্ষিণে নারায়ণগঞ্জ সদর উপজেলা, পূর্বে রূপগঞ্জ উপজেলা ও সোনারগাঁও উপজেলা, পশ্চিমে কদমতলী থানা, যাত্রাবাড়ী থানা ও সবুজবাগ থানা। ডেমরা থানার পূর্বে সীমানা হচ্ছে ঢাকা মহানগরীর পূর্বী সীমানা। ওয়ারী বিভাগ
প্রতিটি বিভাগের সার্বিক দায়িত্বে থাকেন একজন ডিসি আর তাকে সাহায্য করেন চারজন এসি। আবার এসিকে সাহায্য করার জন্য একজন করে এডিসি থাকেন। এসি অফিসে এসির কক্ষের পাশেই এডিসির কক্ষ থাকে। ওয়ারী বিভাগের জোন দু’টি একটি ওয়ারী অন্যটি ডেমরা। ওয়ারী ও ডেমরার এসি ছাড়াও পেট্রোল ও প্রশাসনের জন্য একজন করে এসি আছেন।
তথ্যসূত্র
Bangladesh Population and. Housing Census 2011. ঢাকা দক্ষিণ সিটি কর্পোরেশন.
চম্পারন মাংস
চম্পারন মাংস, যা অহুনা, হান্ডি মাংস বা বাটলোহি নামেও পরিচিত, এটি বিহারের জেলা চম্পারনে উৎপত্তি লাভ করা একটি খাদ্য পদ।     সরিষার তেল ও ঘি, রসুন, পেঁয়াজ, আদা মসলার বাটার মিশ্রণে মাংস মেরিনেট করা হয়।    হাঁড়ির মুখ গুঁড়ো ময়দা দিয়ে বন্ধ করা হয়।    এটি একটি কাঠের আগুনের কম শিখায় ধীরে ধীরে রান্না করা হয় ও রান্না করার সময় অবিরাম এপাশ-ওপাশ করে উল্টানো হয়।     স্বাদ ও রান্নার সময় মাংসের মানের উপর নির্ভর করে।
খাইটে ইয়ানসেন
খাইটে সারা কিম ইয়ানসেন (Gaite Jansen; খাইটে ইয়ানসেন নামে সুপরিচিত; জন্ম: ২৫ ডিসেম্বর ১৯৯১) হলেন একজন ওলন্দাজ অভিনেত্রী। তিনি আর্টহাউস চলচ্চিত্র ১৭০ হার্জ-এ এভি নামক জর্জরিত বধির কিশোরী চরিত্রে, দ্য প্রাইস অব সুগারে সারিথ চরিত্রে এবং ২০১৮ সালে বিবিসি ওয়ানে সম্প্রচারিত ঐতিহাসিক অপরাধ নাট্য ধারাবাহিক পিকি ব্লাইন্ডার্সে তাতিয়ানা পেত্রোভনা চরিত্রে অভিনয় করার জন্য সুপরিচিত।
প্রারম্ভিক জীবন
খাইটে সারা কিম ইয়ানসেন ১৯৯১ সালের ২৫শে নভেম্বর তারিখে নেদারল্যান্ডসের রটার্ডামে জন্মগ্রহণ করেছেন। ইয়ানসেন মানস্ট্রিখট অ্যাকাডেমি অব ড্রামাটিক আর্টস হতে পেশাগত প্রশিক্ষণ গ্রহণ করেছেন।
চলচ্চিত্র জীবন
মাত্র ১২ বছর বয়সে, ইয়ানসেন লুয়টে চরিত্রে অভিনয়ের জন্য আমস্টারডামের ৪৮ ঘন্টা চলচ্চিত্র প্রকল্পে সেরা অভিনেত্রীর পুরস্কার জয়লাভ করেছেন। তিনি ২০১০ সালে বিটিপুলের ওলন্দাজ সংস্করণ ইন থেরাপি-এ একজন আত্মঘাতী মেয়ের চরিত্রে অভিনয় করেছিলেন। ২০১১ সালে মুক্তিপ্রাপ্ত আর্টহাউস চলচ্চিত্র ১৭০ হার্জ-এ একজন সমস্যায় জর্জরিত বধির কিশোরীর চরিত্রে অভিনয় করে বেশ প্রশংসিত হয়েছিলেন, উক্ত চরিত্রের জন্য তিনি সিয়াটল চলচ্চিত্র উৎসব এবং নেদারল্যান্ডস চলচ্চিত্র উৎসবে সেরা অভিনেত্রী বিভাগে মনোনয়ন অর্জন করেছিলেন। সুপারনোভা চলচ্চিত্রে তিনি কেন্দ্রীয় চরিত্রে অভিনয় করেছেন, যা ২০১৪ সালে বার্লিনেল চলচ্চিত্র উৎসবে জেনারেশন প্রতিযোগিতার জন্য নির্বাচিত হয়েছিল।
২০১৪ সালে, ইয়ানসেন মর্যাদাপূর্ণ আমস্টারডাম মঞ্চ গ্রুপের হয়ে হ্যামলেট বনাম হ্যামলেট-এ ওফোলিয়া চরিত্রে অভিনয় করার মাধ্যমে মঞ্চ নাট্যে আত্মপ্রকাশ করেছিলেন; উক্ত মঞ্চ নাট্যটি গাই ক্যাসিয়ার্স দ্বারা পরিচালিত ছিল, যা একই বছরের শেষের দিকে মেডিয়াতে প্রদর্শন করা হয়েছিল। ২০১৫ সালে, তিনি গ্রিনল্যান্ড চলচ্চিত্রের প্রধান চরিত্রে অভিনয় করেছেন। জানসেন বিবিসি ওয়ানে সম্প্রচারিত অপরাধ নাট্য ধারাবাহিক পিকি ব্লাইন্ডার্সে তৃতীয় মৌসুমে তাতিয়ানা পেত্রোভনা চরিত্রে অভিনয় করেছেন। ২০১৭ সালে তিনি লাইন অব ডিউটিতে হানা রাজনিকোভা চরিত্রে অভিনয় করেছেন। তিনি সিনেম্যাক্স সম্প্রচারিত টেলিভিশন ধারাবাহিক জেটে ফিনিক্স চরিত্রে অভিনয় করেছেন।
প্রায় সমস্ত
প্রায় সমস্ত (almost all) গণিতের ভুবনে এই শব্দটার কিছু বিশেষ ব্যবহার আছে।
এই শব্দটি সসীম ভাবে অনেক এর সমার্থক হিসেবে ব্যবহার করা হয় (প্রায় শব্দটি দেখতে পারেন)। এই ব্যবহারের একটি চমৎকার উদাহরণ হতে পারে পাটিগণিতের নগণ্য তত্ব, যেখানে বলা হয়েছে, প্রায় সমস্ত স্বাভাবিক সংখ্যা অনেক অনেক অনেক বিশাল।
বাস্তব সংখ্যার ক্ষেত্রে বলা যায়, প্রায়সমস্ত বাস্তব সংখ্যা অমূলদ।
সংখ্যা তত্বের ক্ষেত্রে আসা যাক। P(n) যদি ধনাত্মক পূর্ণ সংখ্যার একটি বৈশিষ্ট্য হয় এবং p(N) যদি N অপেক্ষা ছোট ধনাত্মক পূর্ণ সংখ্যার সংখ্যা নির্দেশ করে, যাদের জন্য P(n) সত্য, এবং যদি
তাহলে বলা যায়, প্রায় সমস্ত ধনাত্মক পূর্ণ সংখ্যা n এর জন্য P(n) সত্য। গণিতের ভাষায় লেখা যায়,
উদাহরণ হিসেবে মৌলিক সংখ্যা তত্ব আনা যায়, সেখানে বলা হয়েছে যে, N এর চেয়ে ছোট অথবা সমান মৌলিক সংখ্যার মোট সংখ্যা অসীমতট ভাবে N/lnN। তার মানে মৌলিক সংখ্যার আনুপাতিক পরিমাণ 1/lnN, যার সীমাস্থ মান 0। তাহলে বলা যায়, 'প্রায় সমস্ত' ধনাত্মক পূর্ণ সংখ্যা যৌগিক'', যদিও মৌলিক সংখ্যার মোট সংখ্যা অসীম।
সাইদ হাসান টিপু
সাইদ হাসান টিপু বাংলাদেশের জনপ্রিয় ব্যান্ড শিল্পী। অবসকিওর (বাংলা ব্যান্ড) এর প্রধান ভোকাল তিনি। টিপু ১৯৬৭ সালের ১৬ই জানুয়ারি খুলনায় জন্মগ্রহণ করেন।তিনি সেন্ট জোসেফ্‌স উচ্চ বিদ্যালয়ের প্রাক্তন ছাত্র।
সঙ্গীত জীবন
১৯৮৫ সালের ১৫ই মার্চ খুলনায় অবসকিওর (বাংলা ব্যান্ড) প্রতিষ্ঠা করেন টিপু। এই ব্যান্ডের অনেক গানের মাঝে অন্যতম জনপ্রিয় গান ‘মাঝ রাতে চাঁদ যদি আলো না বিলায়’, ‘সেই তুমি কোথায়’, ‘স্বাধীনতার বীজমন্ত্র’, ‘আজাদ’, ‘দেশ ছাড় রাজাকার’, ‘তিস্তা’, ‘ফিলিস্তিনি’, ‘কলিকালের ভন্ড বাবা’ এবং ‘ছাইড়া গেলাম মাটির পৃথিবী’, শ্রোতাপ্রিয়তা এই গানগুলো তার কণ্ঠে গাওয়া।
নগিনা লোকসভা কেন্দ্র
নগিনা লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর নগিনা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
নগিনা লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বহুজন সমাজ পার্টি-এর শ্রী গিরিষ চন্দ্র।
দীপিকা পল্লীকল কার্তিক
প্রাথমিক জীবন
দীপিকার চেন্নাইয়ের একটি মালায়ালী পরিবারে জন্মগ্রহণ করেন। তিনি মূলত কেরালা রাজ্যের সঞ্জীব এবং সুসান পল্লীকালের (ইটিচিরিয়া) কন্যা। তার মা ভারতীয় মহিলা দলের জন্য আন্তর্জাতিক ক্রিকেট খেলেন।  দীপিকা লন্ডনে তার প্রথম আন্তর্জাতিক প্রতিযোগিতায় অংশ নেন যখন তিনি তার ষষ্ঠ শ্রেণিতে ছিলেন এবং ইউরোপীয় জুনিয়র স্কোয়াশ সার্কিটে বেশ কয়েকটি প্রতিযোগিতা জিতেছিলেন।
ব্যক্তিগত জীবন
দীপিকা ইংরেজিতে অধ্যয়নরত ইথিয়ারাজ কলেজে অধ্যয়ন করেন (তৃতীয় বছর ২০১২-২০১৩)। ১৫ নভেম্বর ২০১৩ সালে, তিনি ভারতীয় ক্রিকেটার দিনেশ কার্তিককের সাথে বিবাহের বাগ্দান হয়। তিনি ১৮ই আগস্ট, ২০১৫ এবং ২০ আগস্ট ২০১৫ এ যথাক্রমে উভয় চিরাচরিত খ্রিস্টীয় বিয়ের নিয়মে এবং হিন্দু বিয়ের নিয়মে বিয়ে করেন।
দীপিকা এছাড়াও ক্রীড়া ভিত্তিক ইকমার্সে জড়িত; তিনি sports365.in এর একজন ব্র্যান্ড অ্যাম্বাসেডর, যারা অনলাইনে ক্রীড়া সামগ্রী এবং ফিটনেস সরঞ্জাম বিক্রয় করে। তিনি অ্যাডিডাসের দ্বারা স্পন্সর।
কর্মজীবন
দীপিকা ২০০৬ সালে পেশাদারে পরিণত হন, কিন্তু প্রাথমিকভাবে তার কর্মজীবন কখনও ভাল কখনও খারাপ ছিল। তিনি আরও সুদৃঢ় হয়ে ওঠেন এবং ২০১১ সালের শুরুতে মিশরে তার সংক্ষিপ্ত প্রশিক্ষণ কর্মসূচির পর থেকে তার পারফরম্যান্স ভালো হতে শুরু করে আর তার বিজয়ী জয়যাত্রার শুত্রপাত ঘটে।
২০১২ সালের জানুয়ারিতে নিউ ইয়র্কের, চ্যাম্পিয়নস স্কোয়াশের টুর্নামেন্টের ফাইনালে পৌঁছানোর পর তিনি প্রথম ভারতীয় যে সিলভার ইভেন্টের চূড়ান্ত লড়াইয়ে পৌঁছান। আগস্ট মাসে একই সময়ে তিনি এক ধাপ এগিয়ে গেলেন, যখন তিনি অস্ট্রেলিয়ান ওপেনের সেমি-ফাইনালে পৌঁছেছিলেন, এই কৃতিত্বও ভারতীয় হিসাবে প্রথম।
২০১২ সালে, দীপিকা, ভারতের দ্বিতীয় সর্বোচ্চ ক্রীড়া পুরস্কার অর্জুন পুরস্কার লাভের জন্য প্রথম মহিলা স্কোয়াশ খেলোয়াড় নির্বাচিত হন। ২০১৪ কমনওয়েলথ গেমসে তিনি জোশনা চিনাপ্পার সাথে করে স্কোয়াশ মহিলাদের ডাবলস স্বর্ণ পদক জিতেছেন, এটি ভারতের প্রথম কমনওয়েলথ গেমস পদক জিতেছে। দীপিকা ২০১৫ সালের জানুয়ারিতে উইনটার ক্লাব ওপেনের ফাইনালে তার ১০ তম শিরোপা জিতেছিলেন।
ফেব্রুয়ারি ২০১৬ দক্ষিণ এশীয় গেমসে দীপিকা স্বর্ণপদক জয়ী ভারতীয় মহিলা দলের অংশ  এপ্রিল মাসে তিনি পিএসএ মহিলা বিশ্বকাপের প্রথম রাউন্ডে পরাজিত হন মে মাসে তিনি তাইপেইতে এশিয়ান টিম চ্যাম্পিয়নশীপে ভারতীয় মহিলা দলকে পরাজিত করে রৌপ্য পদক জয় করেন।
২০১৬ সালের আগস্ট মাস অবধি দীপিকা, তার প্রথম নাম (পল্লীকল) এর অধীনে প্রতিযোগিতায় অংশগ্রহণ করেন। ২০১৩-১৭ সালের পিএসএ মরশুম থেকে তার বিবাহিত নাম মিসেস কার্তিক ব্যবহার শুরু করেন। তার দ্বিতীয় ভারতীয় জাতীয় শিরোনাম জেতার পর, আগস্ট ২০১৬ সালে তিনি অস্ট্রেলিয়ার ওপেন জিতেছেন, যা তার ১১ তম পিএসএ শিরোপা।
দীপিকা চেন্নাই আইসিএল-টিএনএসআরএ একাডেমীতে সাইরাস পুঞ্চ এবং মেজর (অবসরপ্রাপ্ত) এস.মানিয়ামের কাছে প্রশিক্ষণ করেন। তার কোচ ছয়বার বিশ্ব চ্যাম্পিয়ন, সারা ফিটস-জেরাল্ড, যাকে তিনি তার সাম্প্রতিক সাফল্যের কারণ মনে করেছেন।
ক্যারিয়ার পরিসংখ্যান
দীপিকার ডাব্লিউএসএ ওয়ার্ল্ড ট্যুরক্যারিয়ারের উজ্জ্বলতম অংশসমুহ।
পাকিস্তান সেনাবাহিনী
পাকিস্তান সেনাবাহিনী (উর্দু: পাক ফৌজ) পাকিস্তানের সামরিক বাহিনীর অংশ। ১৯৪৭ সালে ভারত বিভাগের সময়ে ব্রিটিশ ভারতীয় সেনাবাহিনীর একাংশ হতে এই বাহিনী গঠিত হয়। ইন্টান্যাশনাল ইন্সটিউট ফর স্ট্র‍্যাটেজিক স্টাডিজ (IISS) এর মতে ২০১০ সালে পাকিস্তান সেনাবাহিনীর কার্যকর সেনা সংখ্যা ৫৫০,০০০ জন এবং সংরক্ষিত ট্রুপসের সংখ্যা প্রায় ৫০০,০০০ জন। পাকিস্তানের সংবিধানে সামরিক পরিকল্পনার একটি বাধ্যতামূলক সেনানিয়োগের কথা উল্লেখ থাকলেও তা কখনও বাস্তবায়িত হয়নি।
এই বাহিনীর প্রাথমিক লক্ষ্যগুলি হল: বহিঃশত্রুর হাত থেকে দেশকে রক্ষা করা, অভ্যন্তরীণ শান্তি ও নিরাপত্তা রক্ষা করা। । ১৯৪৭ সালে প্রতিষ্ঠার পর থেকে এই বাহিনী বিমানবাহিনী এবং নৌবাহিনী একত্রে তিনটি যুদ্ধে জড়িয়েছে। যেগুলো প্রতিবেশী ভারত এবং আফগানিস্তানের সীমান্তবর্তী এলাকায় সংঘটিত হয়।
১৯৪৭ সাল হতে আজ পর্যন্ত পাকিস্তান সেনাবাহিনী তিনটি পাক-ভারত যুদ্ধ, একটি অঘোষিত যুদ্ধ (কার্গিল যুদ্ধ), এবং বাংলাদেশের মুক্তিযুদ্ধে অংশ নেয়।
১৯৭১ সালের বাংলাদেশের মুক্তিযুদ্ধ চলাকালে পাকিস্তান সেনাবাহিনী ও তার স্থানীয় সহযোগী রাজাকার বাহিনী, আল বদর ও আল শামস এর হাতে ৩০ লাখ সাধারণ মানুষের প্রাণহানী ঘটে । যুদ্ধ শেষে পাকিস্তান সেনাবাহিনী ১৬ই ডিসেম্বর তারিখে ঢাকার রেসকোর্সে মুক্তিবাহিনী ও ভারতীয় সেনাবাহিনীর সমন্বয়ে গঠিত মিত্র বাহিনীর কাছে আত্মসমর্পণ করে। প্রায় ৯৩ হাজার পাকিস্তানি সেনার এই আত্মসমর্পণ ছিল দ্বিতীয় বিশ্বযুদ্ধের পরে সর্ববৃহৎ আত্মসমর্পণের ঘটনা।
ইতিহাস
পাকিস্তানের স্বাধীনতার পর থেকেই দেশটির সরকার সেনাবাহিনীর সম্প্রসারণ এবং আধুনিকায়নের ব্যাপারে মনোযোগী ছিলো। ১৯৪৭ সালের অক্টোবর মাসে নবগঠিত পাকিস্তান সেনাবাহিনীকে প্রতিবেশী ভারতীয় সেনাবাহিনীর সঙ্গে লড়াইএ জড়িয়ে পড়তে হয়েছিলো কাশ্মীর ইস্যুকে কেন্দ্র করে, পাকিস্তান সেনাবাহিনী তখন অনেক ছোটো ছিলো, এর না ছিলো কোনো কোর না কোনো বড় ডিভিশন; ৭ম, ৮ম, ৯ম, ১০ম এবং ১২তম ডিভিশন ছিলো ছোটো আকারে এবং ১৪তম ডিভিশন ছিলো পূর্ব পাকিস্তান (বর্তমান বাংলাদেশ-এ)। সুতরাং মাত্র পাঁচটি ডিভিশন ভারতীয় সেনাবাহিনীর বারোটি ডিভিশনের সঙ্গে সীমান্তে লড়াইরত ছিলো তখন। ১৯৫০ সালে আরো একটি ডিভিশন (১৫তম) যোগ হয় পাকিস্তানি সেনাবাহিনীর অংশে এবং ১৯৫০ সালেই সাঁজোয়া বহরে ১৫তম ল্যান্সার্স রেজিমেন্ট শিয়ালকোট সেনানিবাসে যুক্ত হয়েছিলো। ১৯৫০ সাল থেকে ১৯৫৪ সাল পর্যন্ত পাকিস্তান সেনাবাহিনীতে আরো ছ'টি সাঁজোয়া রেজিমেন্ট যুক্ত হয়ঃ ৪র্থ ক্যাভালরি, ১২তম ক্যাভালরি, ১৪তম ল্যান্সার্স এবং ২০ ল্যান্সার্স। পাকিস্তান সেনাবাহিনী ১৯৬০ সালের আগ পর্যন্ত ব্যাপক পুনর্গঠনের মধ্য দিয়ে গিয়েছিলো এবং সৈন্য সংখ্যাও বৃদ্ধি করেছিলো, ১৯৫৭ সালেই তাদের প্রথম কোর (১ কোর) তৈরি করা হয়েছিলো এবং একটি পূর্নাঙ্গ সাঁজোয়া ডিভিশন (১ম সাঁজোয়া ডিভিশন) এ-দশকেই তারা বানিয়ে ফেলেছিলো। পাকিস্তান মিলিটারি একাডেমি তৈরি করা হয়েছিলো পাকিস্তানের স্বাধীনতার এক বছর পরেই।
জোড়াবাগান
নাম-ব্যুৎপত্তি
‘জোড়াবাগান’ শব্দের অর্থ ‘দুটি বাগান’। এই অঞ্চলে গোবিন্দরাম মিত্র ও উমিচাঁদের দুটি বাগানবাড়ি ছিল। সেই থেকেই এই অঞ্চলের নামকরণ হয় ‘জোড়াবাগান’।
ভূগোল
জোড়াবাগান অঞ্চলের নিমতলা মহাশ্মশান কলকাতার অন্যতম প্রধান শ্মশানঘাট। রবীন্দ্রনাথ ঠাকুর সহ একাধিক বিশিষ্ট ব্যক্তিত্বের শেষকৃত্য এই ঘাটে সম্পন্ন হয়। এই ঘাটের পাশে রবীন্দ্রনাথের একটি সমাধিসৌধও আছে। বর্তমানে নিমতলা মহাশ্মশানে বৈদ্যুতিক চুল্লিতে শবদাহ করা হয়।
জনপরিসংখ্যান
জোড়াবাগান থানা এলাকাটি কলকাতা পৌরসংস্থার ১৯ (আহিরীটোলা-বেনিয়াটোলা), ২০ (জোড়াবাগান, নিমতলা ঘাট), ২১ (জোড়াবাগান, কিয়দংশ উত্তর বন্দর থানা এলাকার অন্তর্গত), ২৪ (পাথুরিয়াঘাটা, মালাপাড়া) ও ২৫ (জোড়াসাঁকোর অংশ বিশেষ) নিয়ে গঠিত। ২০০১ সালের জনগণনা অনুসারে, এই এলাকার জনসংখ্যা ১২৯,৭১০। এদের মধ্যে ৭৭,৩৬৭ জন পুরুষ ও ৫২,৩৩৪ জন মহিলা। এই অঞ্চলের জনসংখ্যা বৃদ্ধির হার ঋণাত্মক। জোড়াবাগান অঞ্চলটি মূলত হিন্দিভাষী মাড়োয়ারি জনবহুল।
আবদুর রশিদ (দ্ব্যর্থতা নিরসন)
আবদুর রশিদ বলতে যাদেরকে বোঝানো হতে পারে;
আবদুর রশিদ (ক্রিকেটার)
আবদুর রশিদ (জন্ম: ১ অক্টোবর ১৯৮৭) একজন বাংলাদেশী ক্রিকেটার। ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে ২৬ ফেব্রুয়ারি ২০১৯ সালে তিনি উত্তরা স্পোর্টিং ক্লাবের হয়ে টি-টোয়েন্টি ক্রিকেটে আত্মপ্রকাশ করলেন। ৮ মার্চ ২০১৮ সালে ২০১৮-১৯ ঢাকা প্রিমিয়ার ডিভিশন ক্রিকেট লিগে উত্তরা স্পোর্টিং ক্লাবের হয়ে লিস্ট এ ক্রিকেট তালিকায় নাম লেখান। একই  টুর্নামেন্টে উত্তরা স্পোর্টিং ক্লাবের হয়ে শীর্ষস্থানীয় উইকেট শিকারী ছিলেন ১০ ম্যাচে ১৬ উইকেট নিন।